b'\n_START_ARTICLE_\n6. egyptiske dynasti\n_START_SECTION_\nTeti\n_START_PARAGRAPH_\nDet sjette dynasti ble opprettet av Teti som hadde giftet seg med Iput, generelt antatt \xc3\xa5 v\xc3\xa6re datter av farao Unas fra femte dynasti. Manetho hevder at Teti ble til sist myrdet av sin egen livvakt, men ingen samtidige kilder bekrefter dette.\n_START_SECTION_\nPepi I\n_START_PARAGRAPH_\nI l\xc3\xb8pet av dette dynasti ble det sendt ekspedisjoner til Wadi Maghara p\xc3\xa5 Sinaihalv\xc3\xb8ya for \xc3\xa5 drive gruvedrift etter turkis og kobber, foruten ogs\xc3\xa5 gruver ved Hatnub og Wadi Hammamat. Farao Djedkara sendte handelsekspedisjoner til Punt I s\xc3\xb8r og nord til Byblos. Pepi I sendte ekspedisjoner ikke bare til disse stedene, men ogs\xc3\xa5 s\xc3\xa5 langt unna som Ebla i nordlige Syria.\n_START_SECTION_\nPepi II\n_START_PARAGRAPH_\nDet meste kjente medlemmet av dette dynastiet var Pepi II som er be\xc3\xa6ret med et styre p\xc3\xa5 94 \xc3\xa5r, s\xc3\xa5 sant det er riktig er det ogs\xc3\xa5 den lengste herskende monark i historien.\n_START_SECTION_\nNitiqret\n_START_PARAGRAPH_\nNitiqret er ogs\xc3\xa5 kjent under det greske navnet Nitokris, og denne kvinnen er antatt av en del egyptologer \xc3\xa5 ha v\xc3\xa6rt ikke bare den f\xc3\xb8rste kvinnelige farao, men ogs\xc3\xa5 den f\xc3\xb8rste (kjente) dronningen I verden, skj\xc3\xb8nt det er i dag akseptert at hennes navn er faktisk en feiloversettelse av kong Neitiqerty Siptah.\n_START_SECTION_\nAdelens framvekst\n_START_PARAGRAPH_\nMed det voksende antallet av biografiske inskripsjoner i ikke-kongelige graver, har kunnskapen om de \xc3\xb8vrige Egypts historie blitt bredere. Eksempelvis f\xc3\xa5r vi vite om et ikke vellykket konspirasjon mot farao Pepi I. Det eksisterer ogs\xc3\xa5 et brev skrevet av den unge farao Pepi II, begeistret over at en av hans ekspedisjoner ville komme tilbake med en dansende pygm\xc3\xa9 fra landet Yam, lokalisert s\xc3\xb8r for Nubia._NEWLINE_Disse ikke-kongelige gravinskripsjonene er ett eksempel p\xc3\xa5 den voksende makten til adelen, som ytterligere svekket makten til den eneveldige farao. Som et resultat, er det antatt at ved d\xc3\xb8den til langvarige farao Pepi II, hadde hans vasaller bygget nok motstand til \xc3\xa5 utjevne autoriteten til hans mange etterf\xc3\xb8lgere, noe som kan ha bidratt til den raske nedgangen til det gamle kongerike.'